Nafarroako Parlamentuko Mahaiak, 2017ko abenduaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Foruaren Hobekuntzan aitortzen diren eskumenak edukiko balitu trafikoko isunen kontzeptua dela-eta Nafarroari legokiokeen diru-bilketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko abenduaren 11n

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Errok, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Honako hau jakin nahi dut Foruaren Hobekuntzan aitortzen diren eskumenak edukiko balitu trafikoko isunen kontzeptua dela-eta Nafarroari legokiokeen diru-bilketari buruz:

Eskumen hori baliatzeak zenbat diru ekarriko luke urtero?

Iruñean, 2017ko azaroaren 30ean.

Foru parlamentaria: Maiorga Ramírez Erro